stanford-oval/wikipedia huggingface dataset:
פאשה (בית בושת)

| --- | --- |

 מידע כללי
 סוג:  בית בושת
 כתובת:  הורנשטראסה 2, נויירנפלד (גר')
 מיקום:  קלן
 מדינה:  גרמניה
 בעלים:  הרמן מולר (1972–2017) ארמין לובשייד (2017–הווה)
 מבקרים בשנה:  1,000 מדי יום
 הקמה ובנייה
 תקופת הבנייה:  לא ידוע – ינואר 1972
 תאריך פתיחה רשמי:  ינואר 1972
 תאריך פירוק:  נסגר באופן זמני ב-2020 נפתח מחדש ב-2022
 מידות
 שטח:  9000 מ"ר
 קואורדינטות:  50°57′20″N 6°56′25″E﻿ / ﻿50.955556°N 6.940278°E﻿ / 50.955556; 6.940278
 www.pascha.de
  (למפת נורדריין-וסטפאליה מוגדלת) דיסלדורף קלן דורטמונד אסן דיסבורג וופרטל בילפלד בון מינסטר סקסוניה התחתונה הסן ריינלנד פפאלץ  בלגיה הולנדפאשה(למפת נורדריין-וסטפאליה רגילה) דיסלדורף קלן דורטמונד אסן דיסבורג וופרטל בילפלד בון מינסטר סקסוניה התחתונה הסן ריינלנד פפאלץ  בלגיה הולנדפאשה
 
פאשה (בגרמנית: Pascha) הוא בית בושת מפורסם בקלן, גרמניה, הפועל מתוך בניין בן שתים עשרה קומות. בית העסק כולל יותר מ-100 חדרים, בהם עובדות כ-120 זונות בכל שעות היממה. במקום מועסקים כשמונים עובדים נוספים, בהם מאבטחים, אנשי ניקיון, מנהלי חשבונות וכיוצא בזאת, המעניקים שירות ליותר מ-1,000 לקוחות המבקרים במקום מדי יום, מה שזיכה אותו בתואר בית הבושת הגדול ביותר בעולם.
היסטוריה

בית הבושת נוסד בינואר 1972 ברחוב הורנשטראסה 2, מחוז נויירנפלד (גר'), תחת השם "מרכז ארוס", והפך במהרה למוסד הראשון מסוגו שתפס תאוצה כה רבה באירופה. עיריית קלן ביקשה זה שנים רבות להיפטר מרובע החלונות האדומים שהתפתח במרכז עירה ונודע בשם "ברינקגאסה הקטנה", משום שהוביל לחיכוך תמידי בין צרכני הזנות ובין תושבי האזור.
המקום החדש נחנך על שטח שנמצא בבעלות העירייה, ושכן בפרברי העיר, הרחק מלב המטרופולין ומעיני תושביה. על אף שהזונות שעבדו קודם לכן בברינקגאסה הקטנה הביעו את התנגדותן לסילוקן מאזור עבודתן ואף תבעו את העירייה, נדחו כל עתירותיהן בידי בית המשפט המנהלי העליון של מדינת נורדריין-וסטפאליה (גר').
פעילותו של בית העסק זכתה לשגשוג רב עד לסוף שנות ה-70, אז החל קהל הנשים שעבדו בזנות להעביר את פעילותן למועדוני לילה פרטיים שהציעו תגמולים מפתים יותר בתמורה לשירותיהן. לאחר שנים רבות בהן דשדש העסק הטיל בית המשפט ב-1995 צו המורה על סגירתו לאלתר ועיקול נכסיו לצורך מכירה פומבית (אנ') שנועדה לשלם את חובותיו. באותה העת נערך שיפוץ כללי במקום ושמו שונה לפאשה בידי היזם הרמן מולר, חידושים שסייעו להשיב את מספר הלקוחות הגדול שפקד את העסק בראשית דרכו, ויחד איתם גם את נותנות השירות.
כחלק מבניית תדמיתו החדשה נוספו לבניין בעת השיפוץ חדרים נוספים, כך שהכיל בסך הכל כ-126 מהם, בנוסף למסעדה, סלון יופי, חנות בוטיק, מכבסה, מכון שיזוף, ומספר ביסטרואים. כמו כן החל העסק לפרסם עיתון משלו. נשים מרחבי העולם הגיעו לגרמניה בכדי לעבוד במקום, שהודיע בפרסומות השונות ששודרו אודותיו כי ידאג לפצות כל לקוח אשר יחוש חוסר שביעות רצון כלשהו במהלך ביקורו.
מייסד המקום, הרמן מולר, ומנהל בית הבושת לשעבר, ליאו אי, נידונו לשלוש שנות מאסר כל אחד ב-4 בספטמבר 2017 בגין השתמטות ממס בגובה של כמיליון אירו שהתבצעה דרך עסקי המקום. למחרת היום פשט על הבניין כוח משטרתי בסדר גודל של כ-250 אנשים, ועל אף שהתובע האחראי על המקרה סירב להרחיב אודותיו, אמר כי המבצע נערך בשל חשד לפשעים חמורים שהתבצעו במקום.
היסטוריה > תקריות

בראשית העשור הראשון של המאה ה-21 נרצחה זונה תאילנדית בת 28 בשם "קאט" בחדרה שבקומה השלישית של הבניין. הרוצח, סטודנט בן 20 בשם ציהאן בי, דקר אותה שלושים פעמים בפלג גופה העליון וכן בבטנה, בטרם ניסה להימלט ונתפס בידי שני מאבטחים. שוטרים שהגיעו לזירה מצאו את המנוחה מתבוססת בשלולית דמה ועצרו את בי, שטען להגנתו כי ניסה לשדוד אותה מאחר שהזדקק לכסף לשם תיקון רכבו, אך דקר אותה לאחר שלחצה על כפתור המצוקה שבחדרה. הוא נידון לעונש מאסר בן שש שנים ותשעה חודשים.
במהלך פשיטה משטרתית שנערכה על בית הבושת ב-2005 נתפסו אקדח וכמות קטנה של קוקאין. כמו כן נעצרו כ-23 בני אדם, רבים מתוכם בחשד לעבירות הגירה ושהות לא חוקית. בנוסף נתפסו ארבע זונות אשר עבדו במקום למרות שהיו קטינות בנות 14–15. בית העסק, עם זאת, לא הואשם בעקבות העסקתן, מאחר שהנערות, שהגיעו ככל הנראה מטוגו או מגאנה אך בכל מקרה מאפריקה, נראו מבוגרות יחסית לגילן ואף נשאו עמן דרכונים מזויפים שהצביעו על היותן בגירות כחוק.
מאוחר יותר באותה שנה שכרו שתי נשים בנות 19 ו-29 שני חדרים נפרדים באחת הקומות במקום ופרסמו מודעות אינטרנטיות בהן הכריזו על כוונתן לשלם כ-50 אירו לכל גבר שיגיע אליהן על מנת לשכב עמן. מטרתן הייתה לערוך תחרות זו עם זו בנוגע למי מהן תצליח לשכב עם יותר גברים. לבסוף הן קיימו יחסי מין במשך 11 שעות רצופות עם סך של כ-115 גברים, כאשר 1,400 אחרים נאלצו לעזוב את המקום בידיים ריקות. הפרשה נודעה לשמצה והתפרסמה למחרת היום בעיתון הגרמני "בילד", כאשר שתי הנשים טענו כי השתמשו בכספן האישי על מנת לשלם לגברים ולא קיבלו תגמולים כלשהם מבית הבושת או מהעיתונים שסיקרו את הסיפור. בהמשך החלה הצעירה מביניהן, נטלי שורן בת ה-19, לעבוד בבית הבושת.
לקראת תחילתו של מונדיאל 2006 קמו מספר מחאות מצד אוכלוסיית המוסלמים בגרמניה, שהאשימו את בית הבושת בתליית כרזת ענק באורך של כ-24 מטרים וברוחב של כ-8 מטרים על צד הבניין שמתוכו פעל, בו נראתה אישה עירומה למחצה לצד כל דגלי המדינות המשתתפות באירוע העולמי, ובהן מספר אומות מוסלמיות. המוחים השוו בין המקרה לבין פרשת קריקטורות מוחמד, ואף שלחו קבוצה בת כ-30 אנשים חמושים בסכינים ואלות לשערי המקום. בתגובה השחירה הנהלת המקום את דגליהן של המדינות איראן וערב הסעודית, אך הותירה את דגלה של תוניסיה.
כעבור שנה, בספטמבר 2007, ניסה לקוח טורקי בן 27 להצית את בית הבושת לאחר שמוקדם יותר באותו היום היה מעורב בוויכוח עם אחת הזונות. מספר שעות לאחר מכן חזר למקום עם עשרה משותפיו והדליק כמות גדולה של בנזין ששפך באזור הכניסה. הוא נעצר כשבידיו מספר בקבוקי תבערה ונידון לשנתיים מאסר על-תנאי.
שלושה סדרנים המועסקים במקום נידונו בפברואר 2010 למאסר על-תנאי בן 18 חודשים, לאחר ששנתיים קודם לכן תקפו לקוח אלבני שניסה להיכנס לתוך המקום על אף שהוטל עליו איסור לעשות כן בידי ההנהלה.
היסטוריה > קמפיינים

בית הבושת פרסם מודעה פרובוקטיבית במרץ 2007 בה נכתב כי ”החיים מתחילים בגיל 66”. התרגיל השיווקי נועד לפרסם הנחה חדשה שהחליטה הנהלת המקום להנחיל לאזרחי גרמניה, בה אזרחים ותיקים יקבלו הנחה של כ-50 אחוזים על שירותי המקום בהצגת תעודת מזהה ובמהלך שעות הלילה בלבד.
כעבור שנה הציעה הנהלת המקום כניסה בחינם לבית הבושת ולמועדון הלילה הנמצאים בבניין של בית העסק, הצעה שתוקפה נועד להימשך לנצח, לכל גבר שיקעקע את הסמל של המקום על זרועו. להפתעתם, יותר מ-40 לקוחות קיבלו את הצעתם.
היסטוריה > סגר הקורונה

בעקבות מגפת הקורונה נאלץ בית הבושת להצהיר על פשיטת רגל בספטמבר 2020. הזנות אף הוצאה מחוץ לחוק באופן זמני במדינת נורדריין-וסטפאליה, מה שהוביל את הרשויות להטיל צווי סגירה עוקבים בני שבועיים על המקום. הגבלות אלו, לדברי הבעלים החדשים, ארמין לובשייד, הפכו את ניהול העסק לבלתי אפשרי וביטלו כל תוכנית כלכלית שניסו אנשיו לבנות. בית הבושת נפתח בשנית ב-18 במרץ 2022 לאחר שעבר שיפוץ יסודי.
שירותים

בית הבושת מכיל כ-126 חדרים הנפרסים על פני 7 קומות, כך שבכל עת מספר הזונות המרבי השוהה במקום עשוי להיות זהה למספר החדרים או קטן ממנו. כל זונה נדרשת לשלם עמלה יומית בגובה של כ-180 אירו להנהלת המקום, הכוללת בתוכה את שכירות החדר אותו היא מקבלת, ארוחות מלאות, טיפול רפואי, וכן מס רשויות בסך 26 אירו אותו חייב כל אדם העוסק בזנות לשלם מדי יום לידי המדינה. תפוצת הזונות רחבה והן מגיעות מכל רחבי תבל, כש-30 אחוזים מתוכן הן גרמניות.
הזונות יושבות לרוב מחוץ לחדריהן ומתמקחות עם עוברים ושבים המשוטטים בין המסדרונות לגבי סוג השירות שהן מוכנות לספק ומחירו. חלק מהן גרות בחדרים המושכרים ואילו אחרות שוכרות חדר נוסף בו הן ישנות. מעטות מהן גרות בדירות חיצוניות ברחבי קלן.
המקום פתוח בכל שעות היממה והלקוחות המגיעים אליו נדרשים לשלם עמלת כניסה בסך של כ-5 אירו. לאחר הכניסה רשאים הלקוחות לגשת לכל הזונות באשר הן, אשר עובדות באופן עצמאי ושומרות את כל הכסף המתקבל בידיהן, ולהתמקח עמן ישירות. אחת הקומות מיועדת לזונות המציעות את שירותיהן בתמורה למחירים נמוכים במיוחד, והקומה השביעית מיועדת לטרנסג'נדריות.
תרבות

הסרט השוודי "כמו פאשה" אשר התפרסם באנגלית תחת השם "עולם החלומות: בית הבושת הגדול ביותר" הוא סרט תיעודי בבימויו של סוונטה תדהולם (שו') המסקר את בית הבושת ומציג צילומים בלעדיים אשר צולמו מתוכו לאורך שלוש שנים. בסרט מוצגים ראיונות עם מנהלי המקום, עובדיו, ואף עם חלק מהזונות והלקוחות.
הערות שוליים

1 2  הרמן מולר הורשע בהעלמת מס, קלנר שטדט אנזייגר (אנ'), פורסם במקור ב-4 בספטמבר 2017, אורכב מהמקור ב-20 בפברואר 2023. (בגרמנית)
↑  250 שוטרים פשטו על בית בושת גדול בקלן, די ולט, פורסם במקור ב-6 בספטמבר 2017, אורכב מהמקור ב-20 בפברואר 2023. (בגרמנית)
↑  רצח בבית הבושת פאשה, קלנישה רונדשאו (אנ'), פורסם במקום ב-14 ביוני 2003, אורכב מהמקור ב-20 בפברואר 2023. (בגרמנית)
↑  האם הרצח בפאשה נעשה בכוונה תחילה, קלנישה רונדשאו, פורסם במקור ב-11 במרץ 2004, אורכב מהמקור ב-20 בפברואר 2023. (בגרמנית)
↑  סטודנט רצח זונה מפני שהיה צריך כסף, ריינשה פוסט (אנ'), פורסם במקור ב-16 במרץ 2004, אורכב מהמקור ב-20 בפברואר 2023. (בגרמנית)
↑  פשיטה על הפאשה: הזונה הצעירה ביותר שנתפסה בת כארבע עשרה, קלן, פורסם במקור ב-28 באפריל 2005, אורכב מהמקור ב-3 באוגוסט 2012. (בגרמנית)
↑  בית הבושת "פאשה" יצא ללא כל עונש, קלנישה רונדשאו, פורסם במקור ב-23 במאי 2005, אורכב מהמקור ב-20 בפברואר 2023. (בגרמנית)
↑  קרב המיטות, דר שפיגל, ראלף הופ, פורסם במקור ב-28 באוגוסט 2005, אורכב מהמקור ב-20 בפברואר 2023. (בגרמנית)
↑  בית הבושת "פאשה" ספג איומים מרעולי פנים, קלנר שטדט אנזייגר, פורסם במקור ב-24 באפריל 2006, אורכב מהמקור ב-20 בפברואר 2023. (בגרמנית)
↑  פרסומת בית הבושת הגרמני שמרגיזה את המוסלמים, תאגיד השידור הבריטי, פורסם במקור ב-25 באפריל 2006, אורכב מהמקור ב-20 בפברואר 2023. (באנגלית)
↑  התקפת הצתה על נשות הפאשה, אקספרס, פורסם במקור ב-10 בספטמבר 2007, אורכב מהמקור ב-18 במאי 2011. (בגרמנית)
↑  בית הבושת "פאשה" הוצת, קלנישה רונדשאו, פורסם במקור ב-28 ביולי 2008, אורכב מהמקור ב-19 ביולי 2011. (בגרמנית)
↑  תגרה בין סדרני בית בושת, קלנר שטדט אנזייגר, פורסם במקור ב-3 בפברואר 2010, אורכב מהמקור ב-20 בפברואר 2023. (בגרמנית)
↑  בית בושת גרמני מציע הנחה בגובה של כ-50 אחוזים לאזרחים ותיקים, דר שפיגל, פורסם בממקור ב-15 במרץ 2007, אורכב מהמקור ב-20 בפברואר 2023. (בגרמנית)
↑  מקועקעים – כניסה בחינם לבית הבושת, אקספרס (אנ'), פורסם במקור ב-13 בנובמבר 2008, אורכב מהמקור ב-24 ביולי 2011. (בגרמנית)
↑  בית הבושת הגדול באירופה: "זה הסוף שלנו", הפאשה בקלן מת מקורונה, אקספרס, אוליבר מאייר, פורסם במקור ב-3 בספטמבר 2020, אורכב מהמקור ב-20 בפברואר 2023. (בגרמנית)
↑  פאשה: אחד מבתי הבושת הגדולים ביותר באירופה נסגר, תאגיד השידור הבריטי, פורסם במקור ב-3 בספטמבר 2020, אורכב מהמקור ב-20 בפברואר 2023. (באנגלית)
↑  הכל כרגיל בהורנשטראסה: בית הבושת "פאשה" בקלן נפתח מחדש וכך הוא ייראה מבפנים, אקספרס, פורסם במקור ב-17 במרץ 2022, אורכב מהמקור ב-20 בפברואר 2023. (בגרמנית)
1 2 3  אורגזמה מובטחת בקלן, אטסטרה (שו'), פורסם במקור ב-8 בינואר 2010, אורכב מהמקור ב-17 בינואר 2010. (בשוודית)
↑  עולם החלומות: בית הבושת הגדול ביותר, בסיס הנתונים האינטרנטי לסרטים, אורכב מהמקור ב-20 בפברואר 2023. (באנגלית)
| --- | --- |
בקרת זהויות :  VIAF: 316740105   WorldCat (עם VIAF): 316740105 
עיצובו החדש של בית הבושת לאחר השיפוץ שעבר ב-2021.
עונת 2015/2016 בליגה האדריאטית

| --- | --- |

 תאריך התחלה:  1 באוקטובר 2015
 תאריך סיום:  2 במאי 2016
 מספר משתתפות:  14
 מארחת:  משחקי הגמר - היכל פיוניר, בלגרד/ סרמסקה מיטרוביצה
 זוכה:  סרביה הכוכב האדום בלגרד
 מספר משחקים:  189
 השחקן המצטיין:  קרואטיה מירו בילן, צדביטה זאגרב
 מלך הסלים:  סרביה טדיה דרגישביץ', בודוצ'נוסט פודגוריצה  16.33 למשחק
 מלך הריבאונדים:  קרואטיה אנטה ז'יז'יץ', ציבונה זאגרב  8.00 למשחק
 מלך האסיסטים:  מונטנגרו עומאר קוק, בודוצ'נוסט פודגוריצה  6.62 למשחק
 → 2014/20152016/2017 ←
 
עונת 2015/2016 בליגה האדריאטית הייתה העונה ה-15 של תחרות לקבוצות כדורסל. לקראת עונה זו ניהול התחרות עבר ל-ABA League JTD. בתחרות השתתפו קבוצות מהמדינות הבאות: סלובניה - 3 קבוצות, קרואטיה - 3 קבוצות, בוסניה והרצגובינה - קבוצה בודדת, סרביה - 4 קבוצות, מונטנגרו - 2 קבוצות, מקדוניה - קבוצה בודדת.
המשחק הראשון התקיים ב-1 באוקטובר 2015 ותחרות הסתיימה ב-2 במאי 2016. בתחרות השתתפו 14 קבוצות.
התחרות כללה העונה הסדירה (26 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות.
העונה הסתיימה בניצחון של הכוכב האדום בלגרד מסרביה, בפעם השנייה ברציפות ובפעם השנייה בתולדות המועדון.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | מונטנגרו בודוצ'נוסט פודגוריצה | 26 | 23 | 3 | 2032 | 1774 | 258 | 49 |
| 2 | סרביה הכוכב האדום בלגרד | 26 | 20 | 6 | 2046 | 1800 | 246 | 46 |
| 3 | קרואטיה צדביטה זאגרב | 26 | 19 | 7 | 2024 | 1879 | 145 | 45 |
| 4 | סרביה מגה לקס | 26 | 17 | 9 | 2051 | 1940 | 111 | 43 |
| 5 | סרביה פרטיזן בלגרד | 26 | 12 | 14 | 1973 | 1974 | 1- | 38 |
| 6 | קרואטיה זאדאר | 26 | 12 | 14 | 1808 | 1868 | 60- | 38 |
| 7 | סלובניה יוניון אולימפיה | 26 | 11 | 15 | 1921 | 1955 | 34- | 37 |
| 8 | קרואטיה ציבונה זאגרב | 26 | 11 | 15 | 1887 | 1936 | 49- | 37 |
| 9 | בוסניה והרצגובינה איגוקאה | 26 | 11 | 15 | 1839 | 1899 | 60- | 37 |
| 10 | מקדוניה מזט סקופיה | 26 | 10 | 16 | 1869 | 1908 | 39- | 36 |
| 11 | סרביה מטאלץ ולייבו | 26 | 10 | 16 | 1837 | 1941 | 104- | 36 |
| 12 | סלובניה קרקה | 26 | 10 | 16 | 1853 | 1924 | 71- | 36 |
| 13 | מונטנגרו סוטייסקה | 26 | 9 | 17 | 1867 | 2011 | 144- | 35 |
| 14 | סלובניה טייפון | 26 | 7 | 19 | 1790 | 1988 | 198- | 33 |
1 2  לא השתתפה בליגה בעונת 2016/2017
פיינל פור

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
 
|   |  1 |   מונטנגרו בודוצ'נוסט פודגוריצה | 81 | 75 |  | 0 |  |   |  |  |  |  |  |  |  |  |
|  |  4 |   סרביה מגה לקס | 85 | 76 |  | 2 |  |   |  |  |  |  |  |  |  |  |
|  |  4 |   סרביה מגה לקס | 85 | 76 |  | 2 |  |   |   |  1 |   סרביה מגה לקס | 88 | 74 | 49 |  | 0 |
|  |  |  |  |  |  |  |  |   |   |  1 |   סרביה מגה לקס | 88 | 74 | 49 |  | 0 |
|  |  |  |  |  |  |  |  |   |   |  3 |   סרביה הכוכב האדום בלגרד | 95 | 93 | 61 |  | 3 |
|  |  2 |   סרביה הכוכב האדום בלגרד | 97 | 73 |  | 2 |  |   |   |  3 |   סרביה הכוכב האדום בלגרד | 95 | 93 | 61 |  | 3 |
|  |  2 |   סרביה הכוכב האדום בלגרד | 97 | 73 |  | 2 |  |   |  |  |  |  |  |  |  |  |
|   |  3 |   קרואטיה צדביטה זאגרב | 88 | 65 |  | 0 |  |   |  |  |  |  |  |  |  |  |
פסגת סטורם (אנטארקטיקה)

| --- | --- |
אין תמונה חופשית
 מידע כללי
 גובה:  3,280 מ' 
 מיקום:  אזור הברית האנטארקטית,
 רכס הרים:  רכס המלכה אלכסנדרה 
 קואורדינטות:  84°35′00″S 164°00′00″E﻿ / ﻿84.5833°S 164°E﻿ / -84.5833; 164
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת סטורם(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת סטורם
 
פסגת סטורם (באנגלית: Storm Peak) היא פסגה שטוחה (הר שולחן) המהווה חלק מהרי מרשל, שברכס המלכה אלכסנדרה; הממוקם באזור חוף שקלטון של שטח חסות רוס שבאנטארקטיקה.
גובהה של פסגת סטורם 3,280 מטרים מעל פני הים.
פסגת סטורם ממוקמת 6.4 קילומטרים מצפון לפסגת בליזארד.
פסגת סטורם היא הקצה של מצוק פיטרסון, המשתרע לכיוון צפון, מהצלע המערבית של פסגת סטורם.
היסטוריה

שמה של פסגת סטורם ניתן לה על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition; בראשי תיבות: NZGSAE).
השם ניתן בשל תנאי מזג האוויר הקשה שהיה למשלחת עת שהם חקרו את השטח, בעונת המחקר (הקיץ האנטארקטי) שבין השנים 1961 - 1962.
באנגלית "סטורם" משמעו סופה או סערה.
עונת 2015/2016 בליגה המאוחדת של VTB

| --- | --- |
 תאריך התחלה:  2 באוקטובר 2016
 תאריך סיום:  23 באפריל 2017
 מספר קבוצות:  16
 העונה הסדירה
 MVP של העונה הסדירה:  ננדו דה קולו (צסק"א)
 מלך הסלים:  קית' לנגפורד (אוניק"ס)
 סדרת הגמר
 אלופה:  צסק"א מוסקבה
 MVP של סדרת הגמר:  מילוש תאודוסיץ' (צסק"א)
 → →‏2014/2015‏2016/2017← ←
 
עונת 2015/2016 היא העונה השביעית של ליגת VTB והעונה השלישית שבה היא מתפקדת כאליפות רוסיה בכדורסל - הליגה הרוסית הבכירה בכדורסל. צסק"א מוסקבה הייתה אלופת העונה שעברה ומגינת התואר.
16 קבוצות השתתפו בליגה הסדירה שהתחילה ב-3 באוקטובר 2015 והסתיימה ב-24 באפריל 2016. משחקי הפלייאוף נערכו במאי-יוני 2016. במקביל לליגה נערכה גם אליפות הליגה המאוחדת הצעירה של VTB.
הליגה הסדירה

| מקרא |
| --- | --- |
: שמונה הקבוצות המעפילות לשמינית גמר הפלייאוף
| מיקום | קבוצה | משחקים | ניצחונות | הפסדים | יחס הבקעות | +/- | ניקוד | אחוז ניצחונות |
| --- | --- | --- | --- | --- | --- | --- | --- | --- |
| 1 | רוסיה צסק"א | 30 | 28 | 2 | 2856 - 2230 | +626 | 58 | 93.3 |
| 2 | רוסיה אוניק"ס | 30 | 25 | 5 | 2666 - 2293 | +373 | 55 | 83.3 |
| 3 | רוסיה זניט | 30 | 23 | 7 | 2668 - 2374 | +294 | 53 | 76.7 |
| 4 | רוסיה חימקי | 30 | 22 | 8 | 2866 - 2443 | +423 | 52 | 73.3 |
| 5 | רוסיה לוקומוטיב קובאן | 30 | 22 | 8 | 2866 - 2443 | +423 | 52 | 73.3 |
| 6 | רוסיה אוטודור | 30 | 20 | 10 | 2661 - 2409 | +252 | 50 | 66.7 |
| 7 | רוסיה ניז'ני נובגורוד | 30 | 17 | 13 | 2523 - 2516 | +7 | 47 | 56.7 |
| 8 | צ'כיה נימבורק | 30 | 16 | 14 | 2526 - 2415 | +111 | 46 | 53.3 |
| 9 | רוסיה אוקטובר האדום | 30 | 12 | 18 | 2567 - 2637 | −70 | 42 | 40.0 |
| 10 | רוסיה יניסיי | 30 | 11 | 19 | 2509 - 2596 | −87 | 41 | 36.7 |
| 11 | לטביה ואף | 30 | 11 | 19 | 2473 - 2517 | −44 | 41 | 36.7 |
| 12 | בלארוס צמוקי מינסק | 30 | 9 | 21 | 2416 - 2605 | −189 | 39 | 30.0 |
| 13 | פינלנד בייזונס | 30 | 8 | 22 | 2242 - 2704 | −462 | 38 | 26.7 |
| 14 | אסטוניה קאלב טאלין | 30 | 8 | 22 | 2311 - 2596 | −285 | 38 | 26.7 |
| 15 | קזחסטן אסטנה | 30 | 7 | 23 | 2375 - 2799 | −424 | 37 | 23.3 |
| 16 | גאורגיה ויטה | 30 | 1 | 29 | 1939 - 2791 | −852 | 30 | 3.3 |
פלייאוף

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |

:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  צסק"א מוסקבה |  3 |   |   |  |  |   |   |  |  |
|  |  צסק"א מוסקבה |  3 |   |   |  |  |   |   |  |  |
|  |  נימבורק |  0 |   |   |  |  |   |   |  |  |
|  |  נימבורק |  0 |   |   |  צסק"א מוסקבה |  3 |   |   |  |  |
|  |  |  |   |   |  צסק"א מוסקבה |  3 |   |   |  |  |
|  |  |  |   |   |  חימקי |  0 |   |   |  |  |
|  |  חימקי |  3 |   |   |  חימקי |  0 |   |   |  |  |
|  |  חימקי |  3 |   |   |  |  |   |   |  |  |
|  |  לוקומוטיב קובאן |  0 |   |   |  |  |   |   |  |  |
|  |  לוקומוטיב קובאן |  0 |   |   |  |  |   |   |  צסק"א מוסקבה |  3 |
|  |  |  |   |   |  |  |   |   |  צסק"א מוסקבה |  3 |
|  |  |  |   |   |  |  |   |   |  אוניק"ס |  0 |
|  |  זניט |  3 |   |   |  |  |   |   |  אוניק"ס |  0 |
|  |  זניט |  3 |   |   |  |  |   |   |  |  |
|  |  אוטודור |  0 |   |   |  |  |   |   |  |  |
|  |  אוטודור |  0 |   |   |  אוניק"ס |  3 |   |   |  |  |
|  |  |  |   |   |  אוניק"ס |  3 |   |   |  |  |
|  |  |  |   |   |  זניט |  2 |   |   |  |  |
|  |  אוניק"ס |  3 |   |   |  זניט |  2 |   |   |  |  |
|  |  אוניק"ס |  3 |   |   |  |  |   |   |  |  |
|  |  ניז'ני נובגורוד |  0 |   |   |  |  |   |   |  |  |
|  |  ניז'ני נובגורוד |  0 |   |   |  |  |   |   |  |  |
עונת 1997/1998 בלה ליגה

| --- | --- |
 תקופת התחרות:  30 באוגוסט 1997 – 15 במאי 1998 (259 ימים)
 מספר משתתפות:  20
 הזוכה:  ברצלונה
 מספר משחקים:  380
 מספר שערים:  1009 (2.66 בממוצע למשחק)
 מלך השערים:  איטליה כריסטיאן ויירי   (24 שערים)
 → 1996/19971998/1999 ←
 
עונת 1997/1998 הייתה העונה ה-67 של לה ליגה שהיא הליגה הספרדית הבכירה בכדורגל. העונה החלה ב-30 באוגוסט 1997 והסתיימה ב-16 במאי 1998.
הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות ה-17-18 השתתפו במשחקי המבחן עם קבוצה מליגת המשנה.
על ניצחון במשחק ליגה מוענקות שלוש נקודות.
מליגת המשנה עלו מרידה, סלמנקה ומיורקה.
ברצלונה זכתה בתואר וזאת בפעם ה-15 בתולדות המועדון. היא לא זכתה בהסופר קאפ הספרדי תוך הפסד למיורקה בסיכום מפגש כפול - 2:1, 1:0.
ספורטינג חיחון ומרידה ירדו לליגת המשנה בסוף העונה. קומפוסטלה וריאל אוביידו השתתפו במשחקי המבחן. כתוצאה מהם ריאל אוביידו ירדה לליגת המשנה.
כדורגלנים מצטיינים

"פרס פיצ'יצ'י" למלך השערים של העונה הוענק:  כריסטיאן ויירי (איטליה איטליה), אתלטיקו מדריד, שכבש 24 שערים.
"פרס זאמורה" לשוער הטוב ביותר הוענק:  ז'אק קונג'ואו (קמרון קמרון), דפורטיבו לה קורוניה, שספג 28 שערים ב-37 משחקים.
פרס דון בלון הוענק על ידי העיתון דון בלון:
הספרדי המצטיין: אלפונסו פרס (ספרד ספרד)
הזר המצטיין: ריבאלדו (ברזיל ברזיל)
מאמן העונה: חאבייר אירורטה (ספרד ספרד)
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ברצלונה (אלופה) | 38 | 23 | 5 | 10 | 78 | 56 | 22 | 74 | העפלה לליגת האלופות זכייה בגביע המלך הספרדי |
| 2 | אתלטיק בילבאו | 38 | 17 | 14 | 7 | 52 | 42 | 10 | 65 | העפלה לליגת האלופות |
| 3 | ריאל סוסיאדד | 38 | 16 | 15 | 7 | 60 | 37 | 23 | 63 | העפלה לגביע אופ"א |
| 4 | ריאל מדריד | 38 | 17 | 12 | 9 | 63 | 45 | 18 | 63 | העפלה לליגת האלופות |
| 5 | מיורקה | 38 | 16 | 12 | 10 | 55 | 39 | 16 | 60 | העפלה לגביע אירופה למחזיקות גביע כסגנית |
| 6 | סלטה ויגו | 38 | 17 | 9 | 12 | 54 | 47 | 7 | 60 | העפלה לגביע אופ"א |
| 7 | אתלטיקו מדריד | 38 | 16 | 12 | 10 | 79 | 56 | 23 | 60 | העפלה לגביע אופ"א |
| 8 | ריאל בטיס | 38 | 17 | 8 | 13 | 49 | 50 | -1 | 59 | העפלה לגביע אופ"א |
| 9 | ולנסיה | 38 | 16 | 7 | 15 | 58 | 52 | 6 | 55 | העפלה לגביע אינטרטוטו |
| 10 | אספניול | 38 | 12 | 17 | 9 | 44 | 31 | 13 | 53 | העפלה לגביע אינטרטוטו |
| 11 | ריאל ואיאדוליד | 38 | 13 | 11 | 14 | 36 | 47 | 11- | 50 |  |
| 12 | דפורטיבו לה קורוניה | 38 | 12 | 13 | 13 | 44 | 46 | 2- | 49 |  |
| 13 | ריאל סרגוסה | 38 | 12 | 12 | 14 | 45 | 53 | 8- | 48 |  |
| 14 | ראסינג סנטנדר | 38 | 12 | 9 | 17 | 46 | 55 | 9- | 45 |  |
| 15 | סלמנקה | 38 | 12 | 9 | 17 | 46 | 46 | 0 | 45 |  |
| 16 | טנריפה | 38 | 11 | 12 | 15 | 44 | 57 | 13- | 45 |  |
| 17 | קומפוסטלה | 38 | 11 | 11 | 16 | 56 | 66 | 10- | 44 | משחקי המבחן, |
| 18 | ריאל אוביידו | 38 | 9 | 13 | 16 | 36 | 51 | 15- | 40 | משחקי המבחן, ירדה ליגה |
| 19 | מרידה | 38 | 9 | 12 | 17 | 33 | 53 | 20- | 39 | ירדה ליגה |
| 20 | ספורטינג חיחון | 38 | 2 | 7 | 29 | 31 | 80 | 49- | 13 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | איטליה כריסטיאן ויירי | אתלטיקו מדריד | 24 |
| 2 | ברזיל ריבאלדו | ברצלונה | 19 |
| 3 | ספרד לואיס אנריקה | ברצלונה | 18 |
| 4 | סרביה דרקו קובאצ'ביץ' | ריאל סוסיאדד | 17 |
| 5 | בולגריה לובוסלב פנב | קומפוסטלה | 16 |
| 6 | אורוגוואי פרננדו קוראה | ראסינג סנטנדר | 15 |
| 6 | פורטוגל פאולסתה | סלמנקה | 15 |
עיצורים מוולניים

עיצור מווּלן (באנגלית: Velarized) הוא עיצור שבנוסף לבסיס החיתוך הראשי שלו נחתך בבסיס החיתוך המשני הממוקם בווילון המכונה גם החך הרך. בעת הגיית העיצור מורמת מעט הלשון לכיוון הווילון. באלפבית הפונטי הבינלאומי ניתן לסמן עיצורים מוולנים בכמה דרכים:
העברת טילדה דרך הסימן הבסיסי של האות מסמנת עיצור מוולן או עיצור מלועלע. לדוגמה: [ɫ] הגרסה המוולנת או המלועלעת של [l].
רישום סימן גמא מוקטן [ˠ] לימין הסימן הבסיסי מסמנת עיצור מוולן. לדוגמה: [tˠ] היא הגרסה המוולנת של [t].
בערבית ישנו עיצור מכתשי מוולן מקורב צדי הקיים במילה אחת בלבד: אללה. בשפות רבות באירית וברוסית רבים מהעיצורים מתחלקים לשתי גרסאות הגייה באותן בסיס חיתוך ובאותו אופן חיתוך: עיצורים מוולנים ועיצורים מחונככים. הבחנה זאת בין עיצורים מוולנים לעיצורים מחונככים ידועה בשפות אלו בשמות אחרים לדוגמה: ברוסית משתמשים בשם עיצורים קשים עבור העיצורים המוולנים ועיצורים רכים עבור עיצורים מחונככים.
בצ'רקסית ובקברדינית מבטאים את העיצורים המסודקים כעיצורים מוולנים מסודקים. לדוגמה מבטאים את האות הצ'רקסית והקברדינית [ТӀ] כעיצור מכתשי מוולן, מסודק [tˠʼ].
העיצורים המוולניים

עיצור ענבלי מוולן, סותם, אטום /qˠ/
עיצור מכתשי מוולן, סותם, אטום /tˠ/
עיצור ענבלי מוולן, חוכך, קולי /ʁˠ/
עיצור ענבלי מוולן, חוכך, אטום /χˠ/
עיצור מכתשי מוולן, חוכך, אטום /sˠ/
עיצור שיני מוולן, חוכך, קולי /ðˠ/
עיצור מכתשי מוולן, חוכך צדי, קולי /ɮˠ/
עיצור מכתשי מוולן, חוכך צדי, אטום /ɬˠ/
עיצור מכתשי מוולן, מקורב צדי /lˠ/‏ [ɫ]
עיצור מכתשי מוולן, מקיש /ɾˠ/
פירוט אקדמי

פירוט אקדמי (באנגלית: Academic detailing) הוא סוג של חינוך רפואי ישיר שמטרתו לתת לנותני שירות רפואי כגון רוקחים, רופאים ואחים מידע רפואי עדכני שאינו תלוי באינטרסים של גופים מסחריים כמו חברות התרופות. הצורך במידע בלתי תלוי נובע מהכסף שחברות התרופות משקיעות בתועמלנות המקדמת את האינטרסים שלהן, שאינם בהכרח זהים לאלה של הציבור הצורך את השירותים הרפואיים.
בארצות הברית, תוכניות של פירוט אקדמי מטעם האוניברסיטאות פועלות במדינות ורמונט, פנסילבניה וצפון קרולינה. בקנדה, אוסטרליה ובלגיה קיימים גופים ייעודיים למטרת פירוט אקדמי.
ערך זה הוא קצרמרבנושא רפואה. אתם מוזמנים לתרום לוויקיפדיה ו.
פט רייס

פטריק ג'יימס רייס (באנגלית: Patrick James Rice; נולד ב-17 במרץ 1949 בבלפסט) הוא כדורגלן עבר צפון אירי. היה עוזרו של מאמן ארסנל, ארסן ונגר, מאז 1996 ועד 2012.